《客有笑余霜霜者走笔戏之》
明代·李梦阳

客且尽，手中觞，不须笑我头上霜。客尽觞，且停之，听我高歌霜霜词。

君不见天上鸟，东跳西走不相待。又不见黄河水，万古滔滔向东海。

我身不是南山松，又不是山上峰。柰何与年少争春风，斗鸡走狗倾春红。

君不见昔时孔仲尼，辙环憔悴无已时。盗蹠杀人如乱麻，锦衣高寿颜回嗟。

听我霜霜歌，歌短情则多。轩车驷马浑等闲，何似日衔金叵罗。

金叵罗，青玉案，何以赠客锦绣段，头白头白何须叹。

作者简介：李梦阳（1472-1530)，字献吉，号空同，汉族，庆阳府安化县(今甘肃省庆城县)人，迁居开封，工书法，得颜真卿笔法，精于古文词，提倡“文必秦汉，诗必盛唐”，强调复古，《自书诗》师法颜真卿，结体方整严谨，不拘泥规矩法度，学卷气浓厚。明代中期文学家，复古派前七子的领袖人物。